als_Latn dik_Latn sag_Latn
Elbasani është në provë. Futbollistët aktualë të verdhebluve, sidomos ata që nuk kanë pasur shumë hapësira këtë sezon, por edhe në ato të viteve të kaluara, duhet ta meritojnë fanellën dhe më pas të sigurojnë në një- farë mënyre edhe një edicion tjetër me Elbasanin.
Është ky plani që në kampin verdheblu po vihet në zbatim, duke treguar se skuadra, edhe pse për momentin duket jashtë objektivave, nuk ka ndër mend të tolerojë dhe se ende shpreson se me pak kujdes dhe fat mund të shpë- tojnë këtë sezon. Trajneri i Elbasanit, Muharrem Dosti, në një bisedë për “Panorama Sport”, ka pohuar se do t’u japë shansin të gjithë futbollistëve, edhe aty re që vijnë nga moshat.
“Gjatë javëve që na kanë mbetur, do t’u jap shansin të gjithëve atyre që janë pjesë e ekipit. Në këtë mënyrë, gjithsecili që mendon se meriton të luajë në këtë skuadër, duhet ta tregojë në fushë dhe të japë maksimumin e tij. Kush do ta meritojë më pas fanellën, ka bërë në këtë mënyrë edhe një hap të rëndësishëm sa i përket edhe qëndrimit në sezonin e ardhshëm me skuadrën, pavar- ësisht se ku do luajë ajo, në Superiore apo në të Parën.
Gjithashtu, në çdo ndeshje të mbetur, do të afroj lojtarë edhe nga moshat”. Duke vijuar më tej, Dosti shton: “E pranoj se qëndrimi në Superiore është bërë shumë i vështirë, por kur ka mbetur ende edhe një fazë për t’u luajtur, kam bindjen e plotë se ne jemi ende në garë për të shpëtuar. Çdo ndeshje do ta marrim me seriozitetin e duhur dhe do të japim maksimumin tonë për të fituar. Përballja e radhës është me Partizanin dhe ne do të hyjmë në fushë jo si inferiorë, por me bindjen se mund të marrim pikë”.
als_Latn als_Latn als_Latn als_Latn